Skupnostna kavarna

Skupnostna PREDNOVOLETNA VEČERJA
2025-12-30 18:00 - 21:00 UTC | Skupka, Bežigrad 6, Ljubljana, 1000, Slovenia
Skupnostna PREDNOVOLETNA VEČERJA ✨
Preden leto zapremo in stopimo naprej, si vzemimo čas zase in za druženje ob dobri hrani.Vabimo te na skupnostno prednovoletno večerjo, na sproščen večer druženja, novih ljudi, pogovora, deljenja hrane in občutka pripadnosti.
Gre za več kot večerjo. Dogodek je benefit, na katerem zbiramo sredstva za nov prostor Skupke, novo dnevno sobo sredi mesta, ki s koncem decembra prvič odpira svoja vrata.
Kako bo potekala večerja?
* vsak prinese nekaj hrane za deljenje* usedemo se za skupno mizo in si podarimo čas, hrano in drug drugega
* brez programa in aktivnosti, samo druženje
* prostor za refleksijo leta in tiho praznovanje
Prispevek: ni obvezen (razen, če želiš)
Vsi prostovoljni prispevki bodo namenjeni so-financiranju novega prostora Skupke. Vsak prispevek pomaga, da prostor za skupnost ostane odprt in živ tudi v letu 2026.
Dogodek je odprt za vse, za stare obraze in nove ljudi, za tiste, ki radi kuhajo, in tiste, ki pridejo predvsem zaradi družbe.
Prinesi hrano, prinesi sebe, prinesi kaj malega za prigriznit.
Preveri tudi ostale BENEFIT DOGODKE.
Se vidimo pri skupni mizi.

Trajno je bajno: Praznična edicija z DJ Eclectic Santa
2024-12-14 10:00 - 15:00 | Mladinska postaja Moste, Zaloška 55, Ljubljana, Ljubljana, 1000
Trajno je bajno: Praznična edicija z DJ Eclectic Santa
Ponovno izmenjujemo! Trajno je bajno je cikel dogodkov, s katerim podpiramo trajnostne prakse in se zavzemamo za okolju in družbi prijaznejše načine življenja.
Na dogodku najdeš:* izmenjevalnico zimskih oblačil in knjig* izmenjevalnico/podarjevalnico delujočih el.aparatov (prinesite ohranjene delujoče male električne aparate, ki ji ne potrebujete in jih izmenjajte za drugega)*Kotiček s hišnim serviserjem projekta, ki bo na dogodku izvajal BREZPLAČNO diagnostiko pokvarjenih električnih in elektronskih aparatov, za samo popravilo pa se boste lahko z njim dogovorili na samem dogodku (opozorilo: popravila niso brezplačna!)* zabojnik za odpadne in nedelujoče el. aparate* kavarniški kotiček Skupnostne kavarne z lokalnimi izdelki* Na dogodku se bodo predvajali slavni, zabavni ter nadvse poučni in izobraževalni videoposnetki serije »ITAK, DA SE DA!« naše zvezde SINIŠE MARTINA o vzdrževanju in osnovnih popravilih najbolj uporabljenih gospodinjskih električnih aparatov.
Ker pa ni prazničnega vzdušja brez praznične glasbe, se bomo pozibavali ob zvokih DJ Eclectic Santa

>> Sistem izmenjevalnice že poznaš: prineseš lepo ohranjena oblačila, modne dodatke, električne aparate in knjige, ter odneseš oblačila / knjige / aparate iz izmenjevalnice.
>> Spodnjega perila, nogavic in čevljev ne sprejemamo! Oblačila naj bodo čista in nepoškodovana.
Dogodek soustvarjamo Mladinska postaja Moste, Knjižnica Reči Moste, Skupnostna kavarna ter Podjetje ZEOS, d.o.o. (v sklopu njihovega projekta Life Spodbujamo e-krožno).
Save the date in se kmalu vidimo!

Delavnica Čuječnosti v Knjižnici reči
2024-11-13 18:00 - 20:00 | Knjižnica reči, Belokranjska 6, Ljubljana, Slovenia, Ljubljana, 1000, Slovenija
Delavnica Čuječnosti v Knjižnici REČI: 13. 11. ob 18h.

Na delavnici bomo govorili o tem kaj čuječnost je in kdaj nam lahko koristi ter preizkusili par praktičnih vaj, ki nam pomagajo biti čuječ v vsakdanjem življenju.

Na delavnici ne potrebujete prav ničesar, razen seveda želje po novih znanjih in dobre volje (pa tudi to spregledamo).

Delavnico vodi Blaž, ki se je s čuječnostjo prvič srečal pred leti, ko je imel še željo postati poker profesionalec in sem iskal načine, kako umiriti svoj um in izboljšati fokus. Čuječnost mu je pomagala gledati na svet skozi drugo perspektivo, zaživeti bolj polno življenje in izstopiti iz sveta neprestanih misli. Pa tudi zavedati se, da si ne želi biti robot, ki cele dni za računalnikom klika na miško.

Za žejo bomo poskrbeli s SipSap brezovo vodo in jo v Skupki tudi premierno poskusili.

Vstop je prost, program sofinancira Urad za Mladino MOL.

Prijave >> NA POVEZAVI (klikni).

Čuječnost je sposobnost, da smo v popolnosti prisotni v trenutku in se zavedamo svojih misli, čustev, telesnih občutkov in dogajanja okoli sebe, brez da bi jih ocenjevali ali poskušali spremeniti.

Gre za prakso, ki nas spodbuja, da se zavestno usmerimo na sedanjost, kar nam omogoča, da zmanjšamo stres in tesnobo, izboljšamo osredotočenost in razvijemo večje sočutje do sebe in drugih.

S pomočjo redne čuječnostne prakse se učimo, kako se odzivati na situacije bolj mirno in premišljeno, namesto da bi reagirali impulzivno. Čeprav čuječnost izvira iz budističnih tradicij, je danes priljubljena tehnika osebne rasti in obvladovanja stresa, ki jo uporabljajo ljudje po vsem svetu.

Pridi umirit svoje misli v Skupnostno kavarno Knjižnice reči.

Se kmalu vidimo!

Klopka x Skupka: Klepet ob ročnih delih
2024-10-26 15:00 - 19:00 | Knjižnica reči, Belokranjska 6, Ljubljana, Slovenia, Ljubljana, 1000, Slovenija
Klopka x Skupka: Klepet ob ročnih delih se vrača v Knjižnico reči!

Po poletnem predahu smo spet skupaj! Štrikarice in kvačkarice, vabljene, da ponovno poklepetamo ob dobri kavi!

V soboto, 26. 10. 2024, od 15h do 19h se dobimo v Knjižnici REČI v Savskem naselju.

Pridi pokazat, kaj si ustvarila čez poletje! Imaš projekt ob katerem so te na zimo zasrbeli prsti? Nasnuj ga z nami v dobri družbi.

Druženje je priložnost, da deliš ideje, navdih in izkušnje, ali pa prvič primeš v roke kvačko in pletilke! Ne glede na stopnjo znanja, dobrodošli začetniki in izkušeni mojstri!

Vstop je PROST! Dogodek je samoorganizacijske narave, druži nas ljubezen do ročnih del in želja po druženju!

Zaradi velikosti prostora moramo tokrat omejiti število udeleženk. Če prideš, se pofočkaj prek obrazca za PRIJAVE.

Se vidimo!

Dogodek poteka v okviru programa Skupnostna kavarna v Knjižnici reči, ki ga sofinancira Urad za mladino MOL.

°°°Z vami bomo:

Manca & Lucija @Klopka volne: delita znanja o kvačkanju in štrikanju ter odgovorita na vsa vprašanja o ustvarjanju vsebin, produkciji videev, grafičnem dizajnu in spletnih straneh.

Špela @coolcatsknit: trenutno dela izpit za tech editorja in piše vzorce za pletenje, rada poklepeta o digitalnem marketingu.

Urša @Skupnostna kavarna: bo poskrbela za pogostitev in dobro družbo – za kavo, čaj in prigrizke! Skupka ali skupnostna kavarna je nov koncept kavarne, v kateri se iz gosta_je spremeniš v soustvarjalca_ko! S svojimi idejami, talenti in unikatnostjo lahko prispevaš k življenju kavarne, ki ima prav posebno misijo, in ta je povezovanje, sodelovanje in soustvarjanje. Trenutno Skupka deluje na spletu kot spletna kavarna ter v obliki pop up ustvarjalno-družabnih dogodkov.
